alexandrainst/scandi-wiki huggingface dataset:
Robert Boyle

Robert Boyle () var ein anglo-irsk naturfilosof som levde på 1600-talet. Han er særleg kjend for sine arbeid i kjemi og fysikk, og er både omtalt som den første moderne kjemikaren og ein av pionerane for den vitskaplege metoden. Han fann fram til Boyle-Mariotte-lova, som skildrer tilhøvet mellom trykk og volum av ein gass. Boyle er også kjend for oppfinningar, og for teologiske verk.

Kjelder
Denne artikkelen bygger på «Robert Boyle» frå ,  den 22. september 2013.  
 

Irske fysikarar
Britiske fysikarar
Engelske fysikarar
Irske kjemikarar
Britiske kjemikarar
Engelske kjemikarar
Britiske teologar
Irske teologar
Britiske oppfinnarar
Irske oppfinnarar
Engelske teologar
Engelske oppfinnarar
Rakettmotor

Rakettmotor er ein type motor som er vidareutvikla frå jetmotoren og som kan brukast til å driva romfartøy og missilar. Til forskjell frå vanlege jetmotorar kan ikkje rakettmotorar alltid nytta oksygen frå atmosfæren til forbrenning, og må derfor bera med seg både oksygen og drivstoff.

Motorar
Luftfart
Romfart
Trykkokar

Trykkokar eller trykk-kokar er eit apparat som gjer at ein kan koka noko ved eit høgare trykk enn det som finst i omverda. Trykket blir halde høgt ved å forsegla ilåtet ein kokar i, slik at verken gass eller væske slepp ut før det ønskte trykket er oppnådd. Trykkokarar har ein ventil som sikrar at apparata har eit visst arbeidstrykk, og i moderne utgåver også ei tryggleiksordning som set inn om ventilen blir tilstoppa. Dei finst som gryter som kan brukast på ein komfyr, og som elektriske apparat.

Energibruken er lågare og koketida kortare i ein trykkokar enn ved vanleg koking fordi svært varm vassdamp kan påverka maten i staden for å fordampa. Vanleg koketemperatur i trykkokarar til heimebruk er 120°C.

Den franske fysikaren Denis Papin fann opp ein tidleg trykkokar i 1679. Denne maskinen kunne skilja feitt frå bein. I 1864 byrja Georg Gutbrod frå Stuttgart produsera trykkokarar av støypejern. I 1919 fekk spanske Jose Alix Martínez patent på ein trykkokar kalla olla exprés, og i 1938 presenterte Alfred Vischler sin Flex-Seal Speed Cooker, den første trykkokaren for heimebruk, i New York.

Sjå og
Autoklav

Bakgrunnsstoff

Kjelder

Trykk-koker (2009, 15. februar), Store norske leksikon. Henta 22. september 2013.
Pressure - Temperature Table , missvickie.com. Henta 22. september 2013.

Denne artikkelen bygger på «Pressure cooking» frå ,  den 22. september 2013.  
 

Kjøkenutstyr
Trykk
Maskinar
Three Chord Opera

Three Chord Opera er det 25. studioalbumet til Neil Diamond, gjeve ut i 2001.

Columbia Records kalla Three Chord Opera det første albumet til Diamond med berre originale songar på 27 år (sidan Serenade frå 1974), noko som for så vidt var sant. Diamond skreiv dei fleste av songane sine gjennom heile karrieren, men tok ofte med andre sine songar på albuma sine. Det ville vore meir nøyaktig å skildre Three Chord Opera som det første skikkelege Diamond-albumet på eit tiår, sidan han følgde Lovescape frå 1991 med ei rekkje coveralbum, samlingar, konsertalbum og julealbum. Det siste albumet hans med originale songar (skrivne i lag med andre) var Tennessee Moon i 1996.

Innhald

Medverkande
 Neil Diamond - vokal
 Adolfo Acosta - trompet
 Peter Asher - autoharpe, perkusjon, produsent, korvokal
 Emilio Castillo - tenorsaksofon
 Vince Charles - perkusjon
 Alvin Chea - korvokal
 Craig Copeland - korvokal
 Randy Crenshaw - korvokal
 Chuck Domanico - bass
 Assa Drori - konsertmeister, fiolin
 Dan Fornero - trompet
 Everette Harp - tenorsaksofon
 Tom Hensley - Fender Rhodes, piano
 Hadley Hockensmith - akustisk gitar
 Luana Jackman - kormeister
 Suzie Katayama - cello
 Larry Klimas - tenorsaksofon
 Russ Kunkel - trommer 
 Stephen "Doc" Kupka - barytonsaksofon
 Alan Lindgren - arrangement, dirigent, trommer, klaverinstrument, produsent
 Jay Dee Maness - Pedal Steel
 Marc Mann - programmering, korvokal
 Don Markese - klarinett, barytonsaksofon
 Linda Press - korvokal
 Reinie Press - bass
 Doug Rhone - gitar
 Ralph Rickert -trompet 
 Norbert Stachel - tenorsaksofon
 Michael Hart Thompson - gitar
 Ron Tutt - trommer
 Shari Zippert - fiolin

Kjelder

Denne artikkelen bygger på «Three Chord Opera» frå ,  den 22. september 2013. 
 oppgav desse kjeldene:

Musikkalbum frå 2001
Neil Diamond-album
Album produserte av Peter Asher
12 Songs av Neil Diamond

12 Songs er det 26. studioalbumet til Neil Diamond, gjeve ut i 2005. Det var produsert av Rick Rubin og vert stundom feilaktig omtalt som det første Diamond-albumet sidan Bang Records-tida der Diamond speler gitar.

Arbeidstittelen for albumet var berre Neil Diamond.

Historie
Arbeidet med albumet byrja etter Diamond var ferdig med turneen etter Three Chord Opera i 2002. Han reiste til hytta si i Colorado og var tidvis innesnødd der, slik at han fekk tid til å skrive nye songar. Ikkje lenge etter møtte Diamond Rick Rubin. Rubin var interessert i å arbeide med Diamond og dei to kom saman fleire gonger før dei gjekk i studio. 

Rubin ønskte å nytte albuma Diamond laga for Bang og tidleg Uni som eit springbrett og oppfordra Diamond til å skrive songar det neste året. Då dei hadde mange nok songar, kalla Rubin inn somme av dei same musikarane han hadde nytta for Johnny Cash sine American Recordings, mellom anna Tom Petty-musikarane Mike Campbell og Benmont Tench, og oppfordra Diamond til å sjølv spele gitar i studio. Innspelingane vart dei aller siste for organisten Billy Preston, som døydde i juni 2006.

Det endelege resultatet, 12 Songs, vart eit av dei mest suksessrike og kritikarroste studioalbuma til Diamond på mange år og debuterte på fjerdeplassen på Billboard 200 i USA. Rubin påverka Diamond utover albumet og på den påfølgjande turneen nytta Diamond eit tettare og enklare arrangement på dei klassiske songane sine og spelte sjølv meir gitar på scenen enn han hadde gjort sidan 1970-åra.

Innhald

Medverkande
 Neil Diamond 	- gitar, vokal. 
 David Campbell - blåse- og strykearrangement. 
 Mike Campbell - gitar
 Lenny Castro - perkusjon
 Smokey Hormel - gitar
 Larry Knechtel - piano
 Roger Joseph Manning jr. - piano
 Pat McLaughlin - gitar
 Jonny Polonsky - kontrabass, gitar
 Billy Preston -Hammond B3
 Jason Sinay - gitar
 Benmont Tench - orgel, piano
 Patrick Warren -Chamberlin

Kopivern
I november 2005 vart det kjend at Sony BMG distribuerte album med Extended Copy Protection eller XCP-vern, noko som installerte programvare på Microsoft Windows-maskinar plata vart starta på. Dette hindra plata frå å kunne kopierast og gjorde maskina utsett for farlege virusåtak gjennom den utrygge programvaren som vart installert. Rubin har sagt at han og Diamond var ukjend med dette og begge vart rasande.

I desember 2005 gav Sony BMG ut plata på ny utan dette kopivernet.

Lister

Kjelder
Denne artikkelen bygger på «12 Songs (Neil Diamond album)» frå ,  den 22. september 2013. 
 oppgav desse kjeldene:

Bakgrunnsstoff
 Are You Affected By Sony-BMG's Rootkit? (November 9, 2005) from Electronic Frontier Foundation

Album produserte av Rick Rubin
Neil Diamond-album
Musikkalbum frå 2005
Columbia Records-album
Engelskspråklege album
Home Before Dark

Home Before Dark er det 27. studioalbumet til Neil Diamond, gjeve ut i 2008. Det var det første albumet hans som nådde toppen av Billboard 200 i USA. Det nådde òg toppen av Den britiske albumlista, men i Noreg berre ein 19. plass. 

I mai 2008 vart Neil Diamond med ein alder på 67 år den eldste artisten som klarte å nå førsteplassen i USA. Den tidlegare rekorden vart halden av Bob Dylan i 2006 då han med Modern Times var 65 år gammal. Bob Dylan tok attende rekorden med Together Through Life, då Dylan var 67 år og 11 månader, medan Diamond var 67 år og 3 månader då Home Before Dark kom ut.

Albumet var det andre på rad som vart produsert av Rick Rubin, ein hip-hop- og heavy metal-produsent, som hadde fornya karrierane til artistar som Aerosmith og Johnny Cash. Etter Cash døydde vart Diamond den neste artisten han arbeidde med, og 12 Songs kom ut i 2005. Albumet består hovudsakleg av originale songar og somme nyinnspelingar. Det vart miksa av Dana Nielsen.

Innhald

Medverkande

 Neil Diamond 	- gitar, vokal. 
 David Campbell - blåse- og strykearrangement. 
 Mike Campbell - gitar
 Smokey Hormel - gitar
 Jonny Polonsky - kontrabass, gitar
 David R. Stone - bass
 Matt Sweeney - gitar
 Benmont Tench - orgel, piano
 Linda Press - korvokal
 Julia Waters - korvokal
 Maxine Willard Waters - korvokal

Lister

Kjelder 
Denne artikkelen bygger på «en:» frå ,  den 22. september 2013. 
 oppgav desse kjeldene:

Musikkalbum frå 2008
Neil Diamond-album
Album produserte av Rick Rubin
Nummer-ein-album i Storbritannia
Nummer-ein-album i USA
A Cherry Cherry Christmas

A Cherry Cherry Christmas er det tredje julealbumet og det 28. studioalbumet til Neil Diamond. Albumet kom ut 13. oktober 2009 og inneheld ein coverversjon av Adam Sandler sin «The Chanukah Song», som Diamond spelte inn fordi, som han sa, «det finst så mange vakre julesongar og så få hanukkah-songar.»

Innhald

Medverkande 
 Neil Diamond – vokal

Kjelder 
Denne artikkelen bygger på «A Cherry Cherry Christmas » frå ,  den 22. september 2013. 
 oppgav desse kjeldene:

Bakgrunnsstoff 
 Review on PRNewsWire.com
 Review on Spinner.com

Neil Diamond-album
Musikkalbum frå 2009
USA-amerikanske julemusikkalbum
Coveralbum
Ulstein skipreide

Ulstein skipreide var ei av skipreidene på Sunnmøre. 

Geografisk femna ho om Ulstein sokn og Hareid sokn (unnateke området sør for Vartdalsfjorden), som tilsvarar noverande Ulstein kommune (unnateke Eiksund krins) og Hareid kommune.

I begynninga av 1800-talet vart skipreidene på Vestlandet avløyste av tinglag som følgde soknegrensene. Såleis vart Ulstein skipreide erstatta av Ulstein tinglag, som omfatta heile soknene Ulstein og Hareid (innrekna Vartdal sokn som var utskild 1876).

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Ulstein kommune
Hareid kommune
Skipreider
Nerøy skipreide

Må ikkje forvekslast med Nærøy skipreide i Sogn.

Nerøy skipreide var ei av skipreidene på Sunnmøre, namngjeven av Nerøya i Herøy kommune.

Geografisk femna ho om Herøy sokn og ein del av Sande sokn (gardane rundt Gjerdsvika, Gursken og Skogevatnet), som tilsvarar noverande Herøy kommune (unnateke Leikanger sokn og ein del av Sande kommune (krinsane Gjerdsvika, Haugsbygda og Vågen).

I begynninga av 1800-talet vart skipreidene på Vestlandet avløyste av tinglag som følgde soknegrensene. Såleis vart Nerøy skipreide 1823 erstatta av Herøy tinglag, som omfatta soknene Herøy, Sande og Rovde.

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Ulstein kommune
Hareid kommune
Skipreider
Vanylven skipreide

Vanylven skipreide var ei av skipreidene på Sunnmøre. 

Geografisk område etter gammal inndeling:
Vanylven  sokn 
Sande sokn (unnateke gardane rundt Gjerdsvika, Gursken og Skogevatnet)

Geografisk område etter noverande inndeling:
del av Vanylven kommune
Vanylven sokn
Åram sokn
del av Sande kommune
Sande sokn
Hallebygda krins av Gursken sokn

I begynninga av 1800-talet vart skipreidene på Vestlandet avløyste av tinglag som følgde soknegrensene. Såleis vart Vanylven skipreide 1823 erstatta av Vanylven tinglag, som omfatta soknene Vanylven og Syvde, mens Sande sokn vart flytta til Herøy tinglag

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Vanylven kommune
Sande kommune i Møre og Romsdal
Skipreider
Rovde skipreide

Rovde skipreide var ei av skipreidene på Sunnmøre. 

Geografisk område etter gammal inndeling:
Rovde  sokn 
Syvde sokn

Geografisk område etter noverande inndeling:
del av Vanylven kommune
Rovde sokn
Syvde sokn
del av Herøy kommune
Leikanger sokn
del av Ulstein kommune og sokn
Eiksund krins

I begynninga av 1800-talet vart skipreidene på Vestlandet avløyste av tinglag, og Rovde skipreide vart oppløyst 1823. Rovde sokn vart ført til Herøy tinglag og Syvde sokn til Vanylven tinglag

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Vanylven kommune
Herøy kommune i Møre og Romsdal
Ulstein kommune
Skipreider
Volda skipreide

Volda skipreide var ei av skipreidene på Sunnmøre. Ho femna om Volda sokn, tilsvarande noverande Volda kommune.

I begynninga av 1800-talet vart skipreidene på Vestlandet avløyste av tinglag. Såleis vart Volda skipreide 1823 erstatta av Volda tinglag, som òg omfatta Ørsta sokn.

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Volda kommune
Skipreider
Ørsta skipreide

Ørsta skipreide var ei av skipreidene på Sunnmøre. Ho femna om Ørsta sokn og ein del av Hareid sokn (gardane sør for Vartdalsfjorden), som svarar til noverande Ørsta sokn og Vartdal sokn i Ørsta kommune.

I begynninga av 1800-talet vart skipreidene på Vestlandet avløyste av tinglag. Ørsta skipreide vart oppløyst 1823, og Ørsta sokn vart lagd til Volda tinglag, mens Hareid sokn vart lagd til Ulstein tinglag.

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Ørsta kommune
Skipreider
Hjørundfjord skipreide

Hjørundfjord skipreide var ei av skipreidene på Sunnmøre. Ho femna om Hjørundfjord sokn og ein del av Sykkylven sokn (gardane rundt Hundeidvika og Tuvatnet).

Gardane i Sykkylven vart 1803 overflytta til Valle skipreide, dit resten av sokna allereie høyrde, og deretter hadde Hjørundfjord sokn og tinglag dei same grensene. Seinare vart skipreidene på Vestlandet avløyste av tinglag, og 1823 vart Hjørundfjord skipreide såleis erstatta av Hjørundfjord tinglag, men utan grenseendringar.
Ulstein tinglag.

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Ørsta kommune
Sykkylven kommune
Skipreider
Ekrem Akurgal

Ekrem Akurgal () var ein tyrkisk arkeolog. I ein karriere som varte meir enn 50 år, forska han på fleire stader ved vestkysten av Anatolia.

Biografi 
Akurgal blei fødd 30. mars 1911 i byen Tulkarm i Palestina-delen av Det osmanske riket, der familien hans eigde ein stor gard.

Han blei uteksaminert frå Istanbul vidergåande skule for gutar i 1931. Etter det begynte han å studera ved Humboldt-Universität zu Berlin i Tyskland.

I 1957 blei Ekrem Akurgal professor ved Universitetet i Ankara. Han gav ut ei rekkje bøker om greske og andre gamle sivilisasjonar i Anatolia.

Bibliografi 
 Ekrem Akurgal (2002). Ancient Civilisations and Ruins of Turkey ISBN 978-0-7103-0776-7. Kegan Paul.

Arkeologar
Tyrkiske vitskapsfolk
Dale skipreide på Sunnmøre

Dale skipreide var ei av skipreidene på Sunnmøre. Ho femna om soknene Norddal, Stordal og Stranda, som tilsvarar dei noverande kommunane Norddal, Stordal og Stranda (unnateke Geiranger og Sunnylven sokn).

I begynninga av 1800-talet vart skipreidene på Vestlandet avløyste av tinglag. 1823 vart Dale skipreide såleis erstatta av Dale tinglag, utan grenseendringar, og som seinare vart delt på Stranda tinglag og Norddal tinglag.

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Norddal kommune
Stordal kommune
Stranda kommune
Skipreider
Sunnylven skipreide

Sunnylven skipreide var ei av skipreidene på Sunnmøre. Ho femna om soknene Sunnylven og Geiranger i noverande Stranda kommune.

I begynninga av 1800-talet vart skipreidene på Vestlandet avløyste av tinglag. 1823 vart Sunnylven skipreide såleis erstatta av Sunnylven tinglag, utan grenseendringar.

Fotnotar

Bakgrunnsstoff 
 Kart over Møre og Romsdal med skipreidene innteikna (frå Norsk historisk leksikon)

Stranda kommune
Skipreider
Ruth Amiran

Ruth Amiran () var ein israelsk arkeolog som i 1970 lanserte boka Ancient Pottery of The Holy Land: From Its Beginning in the Neolithic Period to the End of the Iron Age. Denne er i dag eit standardreferanseverk for arkeologar i Israel. Amiran fekk Israelprisen i 1982.

Bibliografi 
 Katz, Hayah. «Ruth Amiran». Breking Ground: Women in Old World Archaeology. Brown University
 Hess, Oma. «Ruth Amiran». Jewish Women: A Comprehensice Historical Encyclopedia. Jewish Women's Archive
 Ornan, Tali. «Ruth Amiran 1914-2005». SBL Forum. Society of Biblical Publications.

Arkeologar
Israelske vitskapsfolk
Israelske forfattarar
Steve Miller Band

Steve Miller Band er eit bluesinspirert rockeband frå USA som blei grunnlagd av gitaristen Steve Miller i 1967. Fleire ulike musikarar har medverka på albuma til gruppa, men tilbakevendande medlemmer er, i tillegg til Miller sjølv, Boz Scaggs (gitar, sång) Curley Cooke (gitar) og Lonnie Smith (bass).

Gruppa er kjend for slagerar som «The Joker», «Jet Airliner», «Fly Like an Eagle» og «Abracadabra».

Diskografi
Children of the Future (1968)
Sailor (1968)
Brave New World (album av Steve Miller Band)|Brave New World (1969)
Revolution (album)|Revolution (1969)
Your Saving Grace
Number 5 (1970)
Rock Love (1971)
Recall the Beginning: A Journey From Eden (1972)
The Joker (album av Steve Miller Band)|The Joker (1973)
Fly Like an Eagle (1976)
Book of Dreams (1977)
Circle of Love (1981)
Abracadabra (1982)
Steve Miller Band: Live! (1983)
Italian X Rays (1984)
Living in the 20th Century (1987)
Wide River (1993)
Steve Miller Band: On Tour 1973-1976 (2002), live

Bakgrunnsstoff 
 Offisiell nettstad

Kjelder
Denne artikkelen bygger på «Steve Miller Band» frå ,  den 22. september 2013.  
 

USA-amerikanske rockegrupper
Musikkgrupper skipa i 1967
Majken van Bruggen

Majken van Bruggen () er ein norsk forfattar frå Halden.

Ho debuterte i 2008 med romanen Månefjellet, og har sidan gjeve ut to romanar til. Bøkene hennar er utgjevne på Kolon Forlag.

Bøker 
 2008 – Månefjellet – Roman
 2010 – Julia og Leon – Roman
 2013 – Bangkok baby – Roman

Referansar

Bakgrunnsstoff 
 Mette Karlsvik: «DnF presenterer nye medlemmer № 16: Majken van Bruggen» på nettstaden til Den norske Forfatterforening

Bokmålsforfattarar
Folk frå Halden
Norske romanforfattarar
Norske skjønnlitterære debutantar i 2008
Hisings skipreide

Hisings skipreide var den sørlegaste av skipreidene i Båhuslen. Opphavleg femna ho om heile øya Hisingen og øygarden vestanom, men på 1200-talet vart to sokner sør på øya, Tuve og Lundby, overførte frå Noreg til Sverige. Deretter omfatta skipreida Backa, Björlanda, Rödbo, Säve, Torslanda, Tuve og Öckerö sokner, og i tillegg den del av Sverige som i vederlag var gått over til Norge, nemleg sørlege delen av Nödinge sokn på fastlandet austafor Göta älv. 

Da heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga. Hisings skipreide vart omskipa til Västra Hisings härad, i motsetnad til Östra Hisings härad som var den del av øya som frå før hadde vore svensk. Iblandt har òg nemningane Norska Hisingen og Svenska Hisingen vore brukte.

I dag dannar skjergardssokna Öckerö ein kommune for seg sjølv, mens heile øya Hisingen inngår i Göteborgs kommun.

Göteborgs kommun
Öckerö kommun
Skipreider
George Ratcliffe Woodward

George Ratcliffe Woodward () var ein anglikansk prest som skreiv og omsette salmar. Han skreiv dei fleste til tradisjonelle melodiar, hovudsakleg frå renessansen. Ein del av desse arrangerte han sjølv, men som oftast samarbeidde han med komponisten Charles Wood.

Liv
Woodward var fødd i Birkenhead og blei utdanna i Elstree i Hertfordshire og deretter kostskulen Harrow. I 1867 vann han eit Sayer-stipend til  ved Universitetet i Cambridge. Etter å ha gått ut frå universitetet i 1872 blei han ordinert til diakon den 21. desember 1872.

Han tente ved St Barnabas-kyrkja i Pimlico i London fram til 1882, då han flytta til Little Walsingham i Norfolk. I 1888 flytta han til Chelmondiston nær Ipswich. Woodward gifta seg med Alice Dorothy Lee Warner i 1889, i St Barnabas-kyrkja i Pimlico. Kona døydde berre fire år etter. I 1894 drog Woodward tilbake til London, der han fekk ei stilling ved St Barnabas-kyrkja. Her var han med på å grunnleggja St Barnabas Choral Society.

I 1924 blei han gjeven eit kyrkjeleg æresdoktorat, Lambeth Doctorate in Music. Woodward døydde i 1934 og blei gravlagd i Little Walsingham, same stad som kona si.

Verk
Woodward hadde ei sterk interesse for gamle salmar og carols. Han gav ut fleire salmesamlingar med ei blanding av gamle og sjølvskrivne songar, som Carols for Christmas-Tide i 1893, Carols for Easter and Ascension-tide og Hymns and Carols for Christmas-tide (1897). I 1901 og 1919 gav han ut The Cowley Carol Book i to delar.

I 1904 gav han ut Songs of Syon: A Collection of Hymns and Sacred Poems Mostly Translated from Ancient Greek, Latin and German Sources og i 1910  Piae Cantiones: A Collection of Church & School Song, chiefly Ancient Swedish, originally published in A.D. 1582 by Theodoric Petri of Nyland, ei engelsk utgåve av det finske mellomalderverket Piæ Cantiones. I 1924 gav Woodward og Wood ut A Cambridge Carol Book: Being Fifty-two Songs for Christmas, Easter and Other Seasons, der kjende songar som «Ding Dong Merrily on High» og «Past Three O'Clock» var med.

Kjelder 

Denne artikkelen bygger på «George Ratcliffe Woodward» frå ,  den 22. september 2013. 
 oppgav desse kjeldene:
Barnes, John E. George Ratcliffe Woodward, 1848-1934, Priest, Poet and Musician. Norwich: The Canterbury Press, undated (late 1990s?).
 Venn, J.; Venn, J. A., red. (1922–1958). "Woodward, George Ratcliffe". Alumni Cantabrigienses (10 vols) (online ed.). Cambridge University Press.

Bakgrunnsstoff
The Cambridge Carol-Book: Being Fifty-Two Songs for Easter, Christmas, and Other Seasons (with scans of original)

Britiske prestar
Britiske diktarar
Faxe skipreide

Faxe skipreide var ei skipreide i søre Båhuslen. Ho femna om soknene Ytterby, Romelanda, Kareby, Harestad, Torsby og Lycke, som i dag utgjer storparten av Kungälvs kommun.

Då heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga, og Faxe skipreide vart omskipa til Inlands Södre härad.

Kungälvs kommun
Skipreider
Grössbacke skipreide

Grössbacke (Grøtsbakka) skipreide var ei skipreide i søre Båhuslen. Ho femna om soknene Norum, Ödsmål, Ucklum, Spekeröd, Jörlanda, Solberga og Hålta, som i dag utgjer Stenungsunds kommun og nordaustre delen av Kungälvs kommun.

Då heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga, og Grössbacke skipreide vart omskipa til Inlands Nordre härad.

Stenungsunds kommun
Kungälvs kommun
Skipreider
Fräkne skipreide

Fräkne (Frikna, Fregne) skipreide var ei skipreide i søre Båhuslen. Ho femna om soknene Forshälla, Resteröd, Ljung og Grinneröd, som i dag utgjer søre delen av Uddevalla kommun.

Då heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga, og Fräkne skipreide vart omskipa til Inlands Fräkne härad.

Uddevalla kommun
Skipreider
Torpe skipreide

Torpe (Torpa) skipreide var det austlegaste skipreidet i Båhuslen. Ho femna om soknene Hjärtum og Västerlanda, som i dag utgjer den del av Lilla Edets kommun som ligg vestafor Göta älv.

Då heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga, og Torpe skipreide vart omskipa til Inlands Torpe härad.

Lilla Edets kommun
Skipreider
Lane skipreide

Lane (Lana) skipreide var ei skipreide midt i Båhuslen. Ho femna om soknene Bäve, Lane-Ryr, Herrestad, Skredsvik, Högås, Bokenäs och Dragsmark.

Då heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga, og Lane skipreide vart omskipa til Lane härad.

Uddevalla kommun
Skipreider
Tunge skipreide

Tunge (Tunga) skipreide var ei skipreide i nordre delen av Båhuslen. Ho femna om soknene Foss, Håby, Svarteborg, Tose og Aspång, men Tose og Aspång vart allereie før slutten av mellomalderen innlemma i Svarteborg. 

Då heile Båhuslen vart svensk territorium etter freden i Roskilde i 1658 vart skipreidene i landskapet innlemma i den svenske heradsordninga, og Tunge skipreide vart omskipa til Tunge härad. I dag utgjer området dei sentrale delane av Munkedals kommun.

Munkedals kommun
Skipreider